अफ्रीका के गाँधी कहे जाने वाले नेल्सन मंडेला का जन्म ट्रांस्की के म्वेजो गाँव में 18 जुलाई 1918 को हुआ था। उनकी माता का नाम नेक्यूफी नोसकेनी था, जो एक मेथोडिस्ट थीं और पिता का नाम गेडला हेनरी मंडेला था, जो म्वेजो कस्बे के सरदार (प्रधान) थे। नेल्सन मंडेला ने अपनी प्रारंभिक पढाई क्लार्कबेरी मिशनरी स्कूल से की, और उसके बाद की पढ़ाई मेथोडिस्ट मिशनरी स्कूल से की। 1940 में नेल्सन मंडेला ने अपनी स्नातक की शिक्षा हेल्डटाउन कॉलेज में पूरी कर ली थी।